র‌্যাচেল হেহো ফ্লিন্ট
র‌্যাচেল হেহো ফ্লিন্ট, ব্যারোনেস হেহো ফ্লিন্ট, ওবিই, ডিএল (ইংরেজি: Rachael Heyhoe Flint; জন্ম: ১১ জুন, ১৯৩৯ - মৃত্যু: ১৮ জানুয়ারি, ২০১৭) ইংল্যান্ডের বিখ্যাত আন্তর্জাতিক মহিলা ক্রিকেট তারকা ছিলেন। ১৯৬০ থেকে ১৯৮২ সময়কালে ইংল্যান্ড মহিলা ক্রিকেট দলের অন্যতম সদস্য ছিলেন। দলে তিনি মূলতঃ ব্যাটার ছিলেন। এছাড়াও ইংল্যান্ড ক্রিকেট দলের অধিনায়ক ছিলেন র‌্যাচেল হেহো ফ্লিন্ট। মহিলা ক্রিকেট বিশ্বকাপের উদ্বোধনী আসরে ইংল্যান্ড দলের শিরোপা জয়ে নেতৃত্ব দেন তিনি।